Riżoluzzjoni tal-Parlament Ewropew tal-15 ta' Marzu 2007 dwar il-kaċċa u l-insib ta' l-għasafar tal-passa waqt ir-rebbiegħa f'Malta



Official Journal 301 E , 13/12/2007 P. 0204 - 0206



P6_TA(2007)0074 Il-kaċċa u l-insib illegali f'Malta Riżoluzzjoni tal-Parlament Ewropew tal- 15 ta' Marzu 2007 dwar il-kaċċa u l-insib ta' l-għasafar talpassa waqt ir-rebbiegħa f'Malta Il-Parlament Ewropew, - wara li kkunsidra l-Petizzjoni 794/2004, il-Petizzjoni 334/2005 u l-Petizzjoni 886/2005, - wara li kkunsidra r-Rapport dwar il-missjoni għat-tiftix tal-fatti li wettaq il-Kumitat għall-Petizzjonijiet f' Malta bejn id- 9 u t- 12 ta' Mejju 2006, - wara li kkunsidra d-Direttiva tal-Kunsill 79/409/KEE tat- 2 ta' April 1979 dwar il-konservazzjoni ta' lgħasafar selvaġġi [1] (id-"Direttiva dwar l-Għasafar"), - wara li kkunsidra d-Direttiva tal-Kunsill 92/43/KEE tal- 21 ta' Mejju 1992 dwar il-konservazzjoni ta' lhabitat naturali u tal-fawna u l-flora selvaġġa [2] (id-"Direttiva dwar il-Habitat"), - wara li kkunsidra l-Artikoli 10, 226 u 242 tat-Trattat KE, - wara li kkunsidra l-Mistoqsija Orali B6-0015/2007, - wara li kkunsidra l-Artikoli 108(5) tar-Regoli ta' Proċedura tiegħu, A. billi l-Parlament Ewropew irċieva bosta petizzjonijiet kontra l-prattiki tal-kaċċa u l-insib ta' l-għasafar tal-passa waqt ir-rebbiegħa f'Malta, inkluża petizzjoni mis-Soċjeta' Rejali Belġjana għall-Protezzjoni ta' l- Għasafar, li ġiet iffirmata minn 300000 Ewropew, u li aktar minn 4000 minnhom kienu Maltin; billi 115000 Ewropew, li kienu l-aktar mir-Renju Unit, ressqu petizzjoni lill-Gvern Malti fi Frar 2007 bi protesta kontra l-kaċċa waqt ir-rebbiegħa, B. billi l-Kumitat għall-Petizzjonijiet eżamina l-allegazzjonijiet li saru fil-petizzjonijiet u bagħat delegazzjoni f'Malta skond l-Artikolu 192(3) tar-Regoli ta' Proċedura tal-Parlament Ewropew biex tistabbilixxi fuq ilpost, il-fatti tas-sitwazzjoni, C. billi r-rapport tal-missjoni għat-tiftix tal-fatti kkonkluda li, minkejja li saru ċerti sforzi mill-awtoritajiet Maltin responsabbli sabiex il-leġiżlazzjoni nazzjonali u l-applikazzjoni tagħha jsiru konformi mal-liġi tal-Komunità, is-sostenibilità u s-sopravvivenza tal-popolazzjonijiet ta' bosta speċi ta' għasafar tal-passa xorta għadhom jiffaċċjaw theddid serju minn attivitajiet ta' kaċċa u nsib illegali u bl-addoċċ meta dawn jgħaddu minn fuq Malta waqt il-passa tagħhom fir-rebbiegħa, D. billi r-rapport ta' dik il-missjoni għat-tiftix tal-fatti iqajjem ukoll tħassib rigward il-konformità ta' Malta mad-Direttiva dwar l-Għasfar u mad-Direttiva dwar il-Habitat, kif ukoll rigward l-ispeċi protetti li qed jiġu kkaċċjati u minsuba, b'mod partikulari, tajr tal-priża. E. billi l-kaċċaturi Maltin jiġġustifikaw il-kaċċa u l-insib fir-rebbiegħa bħala parti mit-tradizzjoni kulturali tagħhom; billi, madankollu, f'dawn l-aħħar snin l-ispazju għall-mistrieħ disponibbli għall-għasafar talpassa naqas b'mod kunsiderevoli minħabba l-iżvilupp urban, u billi permezz tal-metodi u l-armi ġodda l-kaċċa saret iżjed effiċjenti u għaldaqstant iżjed ta' ħsara għall-popolazzjonijiet ta' l-għasafar tal-passa, u qiegħda tikkawża l-eradikazzjoni lokali ta' tajr bħall-Falkun Pellegrin u l-Barbaġann; F. billi diversi eżerċizzji ta' stħarriġ ta' l-opinjoni pubblika juru li l-maġġoranza wiesgħa tas-soċjetà Maltija hi kontra l-prattiki tal-kaċċa preżenti, G. billi l-Gvern ta' Malta ddeċieda li jiftaħ staġun tal-kaċċa fir-rebbiegħa bejn l- 10 ta' April u l- 20 ta' Mejju 2007 għas-summien u l-gamiem, li huma t-tnejn speċi mhedda, u staġun ta' l-insib bejn is- 26 ta' Marzu u l- 20 ta' Mejju 2007, H. billi Malta hija waħda mill-bottlenecks prinċipali għall-għasafar li jpassu bejn l-Ewropa u l-Afrika; billi studju riċenti kien fih xhieda li tajr, li ħafna minnu huwa rari jew mhedded, qiegħed jiġi kkaċċjat f'35 pajjiż, il-biċċa l-kbira Stati Membri, u minsub f'19-il pajjiż; I. billi l-Kummissjoni qiegħda tinvestiga jekk it-traspożizzjoni ta' Malta tad-Direttiva dwar l-Għasfar hix konformi mar-rekwiżiti tad-Direttiva u jekk il-leġiżlazzjoni hix applikata b'mod korrett, u billi fetħet proċedimenti ta' ksur kontra Malta minħabba n-nuqqas ta' konformità ma' l-Artikolu 9 tad-Direttiva, J. billi l-Kummissjoni rrakkomandat li din is-sena l-Gvern ta' Malta li m'għandux jippermetti l-kaċċa waqt ir-rebbiegħa, u qalet li jekk il-kaċċa waqt ir-rebbiegħa tiġi awtorizzata fl-2007 hija bi ħsiebha teżamina f'każ konġunt il-kaċċa permessa fir-rebbiegħa fis-snin 2004, 2005 u 2006 u li tibgħat lil Malta Opinjoni Motivata dwar il-każ, K. billi l-obbligu ta' l-Istati Membri li jikkoperaw bis-sħiħ mal-Kummissjoni meta din taġixxi abbażi tassetgħat tagħħa skond l-Artikolu 226 tat-Trattat KE joħroġ mill-prinċipju tal-koperazzjoni in bona fede stipulat fl-Artikolu 10 tat-Trattat KE, 1. Jieħu nota tar-rapport dwar il-missjoni għat-tiftix tal-fatti tal-Kumitat għall-Petizzjonijiet, li matula ġew eżaminati l-fatti fuq il-post bejn id- 9 u t- 12 ta' Mejju 2006, u jappoġġja r-rakkomandazzjonijiet tar-rapport; 2. Jikkondividi t-tħassib espress fir-rapport dwar il-missjoni għat-tiftix tal-fatti, b'mod partikulari firrigward ta' l-awtorizzazzjoni tal-kaċċa għall-għasafar tal-passa li jkunu qed jistrieħu, l-insib u l-kaċċa illegali ta' speċi protetti, inkluż ukoll f'żoni protetti mil-liġi tal-Komunità; 3. Jikkundanna kull tip ta' kaċċa illegali fl-Istati Membri kollha; 4. Jitlob lill-Gvern Malti u lill-Kummissjoni biex jippubblikaw b'mod sħiħ il-pożizzjonijiet tekniċi tagħhom dwar il-kwistjoni; 5. Jilqa' d-deċiżjoni tal-Kummissjoni li tinvestiga l-konformità tal-leġiżlazzjoni Maltija u l-applikazzjoni tagħha mad-Direttiva dwar l-Għasafar, u jħeġġeġ bil-qawwa lill-Kummissjoni tirdoppja l-isforzi tagħha sabiex tipperswadi lill-awtoritajiet Maltin jikkonformu kompletament mal-liġi tal-Komunità; 6. Jitlob ukoll lill-Gvern Malti biex jikkonforma b'mod sħiħ mad-Direttiva dwar l-Għasafar, mal-liġi tal- Komunità rilevanti u mat-termini tat-Trattat ta' l-Adeżjoni kif iffirmat mill-Gvern Malti; 7. Jilqa' b'sodisfazzjon id-deċiżjoni tal-Gvern Malti li jindirizza każijiet ta' abbuż, inter alia, billi jżid ilmulti għal massimu ta' €14000, billi jżid iż-żmien ta' priġunerija għal massimu ta' sentejn u billi jirrevoka b'mod permanenti l-liċenzji tal-kaċċa f'każijiet riċedivi; 8. Jilqa' wkoll d-deċiżjoni tal-Gvern Malti li jipprojbixxi l-insib ta' l-isponsuni u l-kaċċa għall-għasafar minn fuq il-baħar waqt ir-Rebbiegħa; 9. Isostni l-prinċipju ta' koperazzjoni in bona fede stipulat fl-Artikolu 10 tat-Trattat KE, skond liema Artikolu l-Istati Membri qablu li jikkoperaw b'mod sħiħ ma' l-Istituzzjonijiet Komunitarji; 10. Jinnota li l-prinċipju ta' koperazzjoni in bona fede huwa ta' importanza partikolari meta l-Kummissjoni tkun qed taġixxi fil-kapaċità tagħha ta' "gwardjan tat-trattati" u tkun qed tinvestiga l-konformità ta' l-Istati Membri mal-liġi tal-Komunità skond l-Artikolu 226 tat-Trattat KE; 11. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kummissjoni, lill-Kunsill u lill-Gvern u l-Parlament ta' Malta. [1] ĠU L 103, 25.4.1979, p. 1. [2] ĠU L 206, 22.7.1992, p. 7. --------------------------------------------------